yáḥ saṃvatsaráṃ jātaḥ syā́tprāṇo vā́ agnistámetádbibhartyátha ha vai rétaḥ siktám prāṇò 'nvávarohati tádvindate tadyájjātáṃ-jātaṃ vindáte tásmājjātávedāstásmādápyevaṃvitkā́maṃ sadyobhŕ̥taṃ cinvīta yádu ha vā́ evaṃvitpíbati vā pāyáyati vā tádevā̀sya yáthā sárvasmiñchāṇḍilè 'gnau sáṃcite pakṣapuchávatyā́hutayo hutāḥ syúrevámasyaitā ā́hutayo hutā́ bhavanti